Sura 96.
S  u  r  a     XCVI

Kur'an časni(Tomislav Dretar)
Religija

Embrion

U ime Allaha:
Onog koji čini milosrđe,
Milosrdnog.
1	Čitaj u Ime tvog Gospodara koji te je stvorio!
2	On je stvorio čovjeka od jednog ugruška krvi.
3	Čitaj!…
	Jer tvoj Gospodar je Vrlo Darežljivi
4	 koji je uputio u upotrebu pera,
5	i poučio ga onome što nije znao.

6	Sasvim suprotno!
	Čovjek je pobunjenik
7	 čim se nađe u blagostanju.
8	–Da, povratak će se obaviti prema tvom Gospodaru –

9	Jesi li ti vidio onoga koji je zabranjivao
10	Božjem sluzi da se moli?

11	Jesi li ti vidio da li je on bio na dobrom putu
12	i da li je zapovijedao pobožnost?

13	Jesi li ti vidio da li on proglašava za laž
	i da li se odvratio?
14	– Ne zna li on da Allah  vidi sve? –

15	Sasvim suprotno!
	Ako ne prestane
	mi ćemo ga dohvatiti za čuperak kose s njegova čela,
16	čela lažljivca i grješnika!

17	Nek dakle pozove svoje pristaše!
18	Mi ćemo sazvati čuvare!

19	Ne!…
	Nemoj ga slušati,
	već se prostri
	i priđi svom Allahu  !